
OBČINA IZOLA – COMUNE DI ISOLA
OBČINSKI SVET

Zadeva: Mnenje lokalne skupnosti k imenovanju ravnatelja/ice Srednje šole Izola

Predsednica sveta zavoda Srednje šole Izola je z dopisom št. 100-6/2023-2 z dne 04.04.2023 zaprosila Občino Izola za pridobitev mnenja k imenovanju ravnatelja/ice. V vlogi za pridobitev mnenja je navedeno, da je svet šole izpeljal postopek javnega razpisa za delovno mesto ravnatelja/ice šole, ki je bil objavljen v Primorskih novicah dne, 7.3.2023. Med prijavljenimi kandidati se je v nadaljnji postopek uvrstila kandidatka, ki izpolnjuje zahtevane zakonsko določene pogoje za ravnatelja/ico in je oddala popolno vlogo, in sicer:

· Adelija Perne, rojena 12.9.1963, s stalnim bivanjem v Izoli, Oljčna pot 9 ter predložila
 program vodenja zavoda Srednje šole Izola za naslednje petletno obdobje.  
V skladu z določili 53. a člena Zakona o organizaciji in financiranju vzgoje in izobraževanja (Uradni list RS, št. 16/07-UPB5, 36/08, 58/09, 64/09-popr., 20/11, 40/12-ZUJF, 57/12-ZPCP-2D, 47/15, 46/16, 49/16-popr., 25/17-Zvaj, 123/21, 172/21, 207/21, 105/22-ZZNŠPP, 141/22 in 158/22 – Zdoh-2AA) si mora svet šole pred odločitvijo o izbiri kandidata za ravnatelja/ico, o vseh kandidatih, ki izpolnjujejo pogoje, pridobiti mnenje učiteljskega zbora, mnenje lokalne skupnosti, na območju katere ima javna šola sedež ter mnenje sveta staršev. Mnenje o vseh kandidatih, ki izpolnjujejo pogoje, podajo tudi dijaki. 
Če lokalna skupnost ne poda mnenja v 20 dneh od dneva, ko je bila zanj zaprošena, lahko svet šole o izbiri ravnatelja/ice odloči brez tega mnenja. Ko svet izmed prijavljenih kandidatov izbere kandidata za ravnatelja/ico, posreduje obrazložen predlog za imenovanje v mnenje ministru, pristojnemu za šolstvo. Če minister ne poda mnenja v 30 dneh od dneva, ko je bil zanj zaprošen, lahko svet odloči o imenovanju ravnatelja/ice brez tega mnenja. Po prejemu mnenja ministra oz. po preteku roka iz prejšnjega odstavka, bo svet šole odločil ter imenoval ravnatelja/ico za naslednje petletno mandatno obdobje.

Članom Občinskega sveta predlagam, da vlogo za pridobitev mnenja k imenovanju kandidatke za ravnateljico Srednje šole Izola obravnavajo ter sprejmejo sklep v predloženi vsebini. 

Pripravila:

              Zdenka Bolje

         Višji svetovalec za 

razvoj družbenih dejavnosti

     Kristina Zelić Laurica                                                                       Milan Bogatič
Podsekretar – Vodja UDD                                                                             Župan

Priloga:
1. vloga Srednje šole Izola

2. predlog sklepa

Številka:   100-6/2023-
Datum:     

Na podlagi 29. člena Zakona o lokalni samoupravi (Uradni list RS, št. 94/07-UPB2, 27/08 Odl. US: Up-2925/07-15, 76/08, 100/08 Odl. US: U-I-427/06-9, 79/09, 14/10 Odl. US: U-I-267/09-19, 51/10, 84/10 Odl. US: U-I-176/08-10, 40/12-ZUJF, 14/15-ZUUJFO, 76/16 Odl. US, 11/18-ZSPDSLS-1 in 30/18), 53. a člena Zakona o financiranju vzgoje in izobraževanja, (Uradni list RS, št. 16/07-UPB5, 36/08, 58/09, 64/09-popr., 20/11, 40/12-ZUJF, 57/12-ZPCP-2D, 47/15, 46/16, 49/16-popr., 25/17-Zvaj, 123/21, 172/21, 207/21, 105/22-ZZNŠPP, 141/22 in 158/22 – Zdoh-2AA), 30. in 100. člena Statuta Občine Izola (Uradne objave Občine Izola, št. 5/18 – uradno prečiščeno besedilo) je Občinski svet Občine Izola na svoji ___ . seji , dne ____________ , sprejel naslednji

S K L E P

1.

Občinski svet Občine Izola podaja pozitivno mnenje k imenovanju kandidatke
· Adelije PERNE, roj. 12.9.1963, s stalnim prebivališčem v Izoli, Oljčna pot 9

za ravnateljico Srednje šole Izola.

2.

Ta sklep velja takoj.

O b r a z l o ž i t e v:

Predsednica sveta zavoda Srednje šole Izola je z dopisom, št. 100-6/2023-1 z dne 04.04.2023 zaprosila Občino Izola za pridobitev mnenja k imenovanju ravnatelja/ice. V vlogi za pridobitev mnenja je navedeno, da je svet šole izpeljal postopek javnega razpisa za delovno mesto ravnatelja/ice šole, ki je bi objavljen dne 7.3.2023. Med prijavljenimi kandidati se je v nadaljnji postopek uvrstila kandidatka, ki izpolnjuje zahtevane zakonsko določene pogoje za ravnatelja/ico in je oddala popolno vlogo, in sicer Adelija Perne, rojena 12.9.1963, s stalnim bivanjem v Izoli, Oljčna pot 9 ter predložila program vodenja zavoda Srednje šole Izola za naslednje petletno obdobje.

V skladu z določili 53. a člena Zakona o organizaciji in financiranju vzgoje in izobraževanja (Uradni list RS, št. 16/07-UPB5, 36/08, 58/09, 64/09-popr., 20/11, 40/12-ZUJF, 57/12-ZPCP-2D, 47/15, 46/16, 49/16-popr., 25/17-Zvaj, 123/21, 172/21, 207/21, 105/22-ZZNŠPP, 141/22 in 158/22 – Zdoh-2AA) mora svet šole pred odločitvijo o izbiri kandidata za ravnatelja/ico, o vseh kandidatih, ki izpolnjujejo pogoje, pridobiti mnenje učiteljskega zbora, mnenje lokalne skupnosti, na območju katere ima javna šola sedež, ter mnenje staršev. Mnenje o vseh kandidatih, ki izpolnjujejo pogoje, podajo tudi dijaki. Če lokalna skupnost ne poda mnenja v 20 dneh od dneva, ko je bila zanj zaprošena, lahko svet šole o izbiri ravnatelja/ice odloči brez tega mnenja. Ko svet izmed prijavljenih kandidatov izbere kandidata za ravnatelja/ico, posreduje obrazložen predlog za imenovanje v mnenje ministrstvu, pristojnemu za šolstvo. Če minister ne poda mnenja v 30 dneh od dneva, ko je bil zanj zaprošen, lahko svet odloči o imenovanju ravnatelja/ice brez tega mnenja. Po prejemu mnenja ministra oz. po preteku roka iz prejšnjega odstavka bo svet šole odločil ter imenoval ravnatelja/ico za naslednje petletno mandatno obdobje.

Po proučitvi vloge ugotavljamo, da kandidatka izpolnjuje zahtevane zakonsko določene pogoje za ravnateljico ter na podlagi prijavne dokumentacije ocenjujemo, da je mogoče od kandidatke Adelije Perne pričakovati kakovostno in uspešno sodelovanje z lokalno skupnostjo kot tudi povezovanje z lokalnim gospodarstvom ter vključevanje Srednje šole Izola v družbeno življenje na različnih ravneh na lokalni ravni in tudi v širšem okolju tudi v bodoče. Program vodenja šole, kot ga je zastavila kandidatka za ravnateljico, je razvojno zastavljen in celovito obravnava vse vidike poslanstva in umeščanja zavoda od lokalnega do mednarodnega nivoja. Osnovna skrb Adelije Perne bo namenjena ustvarjanju optimalnih pogojev za kvalitetno izobraževanje in usposabljanje ustreznega kadra za poklice v gostinstvu, turizmu, vzgoji predšolskih otrok, zdravstvu in kozmetiki. Kot prioritetno nalogo si je zadala poiskati rešitev za ustrezno športno udejstvovanje dijakov Srednje šole ob pomoči Ministrstva za vzgojo in izobraževanje, ob podpori lokalnega turističnega gospodarstva in Občine Izola, za izgradnjo nove telovadnice.  

Glede na ugotovljeno in glede na predložen program vodenja zavoda menimo, da lahko kandidatka s svojim strokovnim znanjem in delovnimi izkušnjami zagotavlja uspešno vodenje zavoda, zato Občinski svet Občine Izola podaja pozitivno mnenje k imenovanju predlagane kandidatke Adelije Perne za ravnateljico Srednje šole Izola, kot navedeno v izreku tega sklepa.

                                                                                                              Milan Bogatič
                                                                                                                      Župan 


Prejmejo:
1. svet Srednje šole Izola

2. zbirka dokumentarnega gradiva – 2x
